Stenocereus thurberi

***Stenocereus thurberi*** е вид кактус по потекло од Мексико и САД. Видот живее во карпеста пустина. Се препознаваат два подвида врз основа на нивната распространетост и висина. Овие кактуси се минимално адаптирани на одредени термални нишки, и се исклучително ранливи на сезонски врнежи.

## Опис
Овој вид кактус има неколку тесни стебла кои се издигаат вертикално, кое расте од едно кратко стебло веднаш над нивото на земјата. Овие стебла се околу 15 сантиметри дебели, и растат до висина од 5 метри, но сепак е познато дека достигнува висина и до 7 или 8 метри. Овие стебла ретко се разгрануваат, туку растат годишно од врвот на последниот изданок. Зрелото растение може да достигне ширина од 3,7 метри. Секое стебло има дванаесет до деветнаесет високи ребра кои носат темнокафеави до црни боцки, кои пак стануваат сиви како што созреваат. Потребни се 150 години за да достигнат зрелост. Постарите растенија произведуваат 76 милиметарски бели цветови во форма на инка годишно, кои се отвораат ноќе и се затвораат наутро. Цветовите на овој кактус имаат виолетова или розова нијанса, и обично растат во текот на април, мај и јуни. Кактусот обично го опрашуваат лилјаци. Растението, исто така, произведува плодови со големина на тениско топче. Под бодликавата надворешност на плодот се наоѓа црвено месо кое е опишано како повкусно од лубеницата. Ова овошје традиционално го берат луѓето од народот Сери, кои го нарекуваат растението **оол**, и го користат како лек.
Податотека:Stenocereus_thurberi.JPG|алт=Organ pipe cactus stem| Стебло од Stenocereus thurberi
Податотека:Stenocereus_thurberi-flower.jpg|алт=Organ pipe cactus flower| Цвет од кStenocereus thurberi


## Подвидови
Постојат два препознаени подвида:

## Распространетост
Овој вид го има претежно во Мексико, главно во Сонора и Јужна Долна Калифорнија и Северна Синалоа. Познат е и во Соединетите Американски Држави, но е многу поредок. Растението претежно живее на карпести ридови до 910 метри надморска височина. Чувствителен е на мраз, па затоа видот е редок во ниските пустински области, кои можат да бидат поподложни на мраз. Растението расте бавно, и претпочита добро дренирана почва и целосна изложеност на сонце. Меѓутоа, кога е во фаза на расад, му е потребна сенка. Потребни му се неколку години додека да развие соодветен коренов систем, кој е претежно во горните 10 сантиметри од почвата.
Податотека:Stenocereus_thurberi_kz01.jpg|алт=Stenocereus thurberi in Tillotson Peak Wayside in Organ Pipe Cactus Wilderness, Arizona| *Stenocereus thurberi* на брегот Тилотсон Пик во дивината на кактусот „Орган Пајп“, Аризона
Податотека:Glandulicereus_thurberi_(5769184920).jpg|алт=Adult plant growing in Guamuchil, Sinaloa| Возрасни растенија кои растат во Синалоа
Податотека:Glandulicereus_thurberi_(5782823382).jpg|алт=Habitat in Viscaino, Baja California Sur| Кактусот во Вискаино, Јужна Долна Калифорнија
Податотека:Large_Organ_Pipe_Cactus_And_Brittlebush_Flowers_Ajo_Mountain_Drive_Organ_Pipe_Cactus_National_Monu_(137310847).jpeg|алт=Plant growing in habitat along with Encelia farinosa in Ajo Mountain drive, Organ Pipe Cactus National Monument| Кактусот расте заедно со *[[Encelia farinosa]]* покрај планинскиот пат Аџо


## Таксономија
Џорџ Енгелман прв го опишал овој вид како *Cereus thurberi* во 1854 година. Во 1961 година, Франц Буксбаум го сместил видот во родот *[[Stenocereus]]*.

## Наводи

## Надворешни врски

* 
* 

Категорија:Незагрозени видови според МСЗП
Категорија:Кактуси
Категорија:Флора на Мексико